钦定古今图书集成/明伦汇编/氏族典/第206卷 > 高友玑
## 钦定古今图书集成/明伦汇编/氏族典/第206卷 > 高友玑

按《浙江通志》：“友玑，字肃政，乐清人。弘治庚戌进士，以
刑曹出守九江，治为十三郡最。时岑猛作乱，廷简有
干局达权变者官其地，遂陞广西参政，管四川府事。
命下，单车入境，不烦兵而束手听命。擢陕西布政使，
寻升副都御史，巡抚大同，以抑贵幸，坐致仕。用荐，起
为总督漕运副都御史，晋南京刑部尚书，寻谢病归。”
为人恪恭严整，善守成法。以寿终。赐祭葬，赠太子少
保，谥“襄简。”